Alagad, an iba nagsasabi na sobra sa sanggatos an nagadan pero mayo pa man nadudukayan na dokumento na siring an pangyari. Tolong polo may walo (38) pamilya  an aktwal na nagkaso   laban sa syudad kun saen an alkalde iyo pa si Vicente Sibulo asin si Abogado Agapito Tria an nagrepresentar kan  syudad manta si Luis General, Jr. man an nagkapot kan mga kaso sa lado kan pamilya kan mga biktima. Pakalihis nin 19 taon saka natapos an mga kaso sa panahon na kan dating alkalde (ngonyan sekretaryo na kan DILG) na si Jesse Robredo. Mala ta kan 1991 nagawadan an mga pamilya nin indemnipikasyon na kalangkawi na sampolong ribong pesos pero an iba nata'wan sana nin 2,500.00 na pesos. Si Huwes Gloria Navarro, Branch 20 RTC, an pinakaenot na nagbista kan mga kaso kan 38ng pamilya.